**Nyilvános, kétfordulós pályázati felhívás (rövidített hirdetmény)**

A Budapest Főváros VIII. kerület Józsefvárosi Önkormányzat Képviselő-testülete nyilvános kétfordulós pályázatot hirdet a Budapest VIII. kerület, Balassa u. 7. szám alatti, 36189 hrsz.-ú, 805 m2 alapterületű, valamint a Budapest VIII. kerület, Balassa u. 9. szám alatti, 36188 hrsz.-ú, 730 m2 alapterületű ingatlanok együttes értékesítésére.

**1. A pályázati felhívás közzététele**

A pályázati felhívást a Kiíró a Versenyeztetési Szabályzat 11. pontjában foglaltaknak megfelelően a teszi közzé.

A Kiíró jogosult a versenyeztetési eljárást annak bármely szakaszában indokolás nélkül visszavonni, és erről köteles hirdetményt kifüggeszteni. A versenyeztetési eljárás visszavonása esetén – amennyiben a dokumentációt az ajánlattevő ellenérték fejében kapta meg – a Kiíró köteles az ellenértéket visszafizetni. A pályázati dokumentáció ellenértékét a Kiíró ezen kívül semmilyen más esetben nem fizeti vissza.

**2. A pályázati kiírás adatai**

|  |
| --- |
| **A pályázat kiírója:** Budapest Főváros VIII. kerület Józsefvárosi Önkormányzat (1082 Budapest, Baross u. 63-67.) |
| **A pályázat bonyolítója:** Józsefvárosi Gazdálkodási Központ Zrt. (1082 Budapest, Baross u. 63-67.) |
| **A pályázat jellege:** nyilvános, kétfordulós pályázat |
| **A pályázat célja:** tulajdonjog átruházás (elidegenítés) |
| **A pályázati dokumentáció rendelkezésre bocsátása:** 50.000,- Ft + ÁFA  **A pályázati dokumentáció vételár megfizetésének módja**: átutalással, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára úgy, hogy az a pályázati dokumentáció átvételét megelőzően a számlára beérkezzen.  **A pályázati dokumentáció átvehető:** a pályázati dokumentáció vételárának megfizetését követően 2017. október 11-ig a Józsefvárosi Gazdálkodási Zrt. irodájában, 1084 Budapest, Őr utca 8. I. emelet |
| **Az ingatlanok együttes minimális vételára:** 365.950.000,- Ft + ÁFA |
| **Az ajánlati biztosíték összege:** 37.000.000,- Ft. Az ajánlati biztosíték befizetése csak magyar forintban teljesíthető, értékpapírral, garanciaszerződéssel, zálogtárggyal nem helyettesíthető. |
| **Az ajánlati biztosíték befizetésének módja, számlaszám:** átutalás, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára |
| **Az ajánlati biztosíték beérkezésének határideje:** 2017. október 12. (csütörtök) 24 óra. Az ajánlati biztosítéknak a megjelölt határidőig a bankszámlára meg kell érkeznie. |
| **A pályázatok leadásának határideje:** 2017. október 13 (péntek) 10:00 óra, Bp. VIII., Őr utca 8. |
| **A pályázattal kapcsolatban további információ kérhető:** Józsefvárosi Gazdálkodási Központ Zrt. Elidegenítési Irodáján Tel.: 06-1-216-6961/206, 106 |
| **A pályázattal érintett ingatlan megtekinthető:** 2017. szeptember 12. (kedd) és 2017. október 11. (szerda) között előzetes időpont egyeztetés alapján. Időpont egyeztetése a Józsefvárosi Gazdálkodási Központ Zrt. Önkormányzati Házkezelő Irodáján lehetséges (1084 Budapest, Tavaszmező u. 2., Tel.: 06-1-210-4928, 06-1-210-4929) |
| **A pályázatok bontásának időpontja:** 2017. október 13. (péntek) 11:10 óra |
| **A pályázatok bontásának helye:** Józsefvárosi Gazdálkodási Központ Zrt., 1083 Budapest, Őr utca 8. I. em. tárgyaló. Az ajánlattevők a pályázatok bontásán jelen lehetnek. |
| **A pályázat eredményét megállapító szervezet:** Budapest Főváros VIII. kerület Józsefváros Önkormányzat Képviselő-testülete vagy Városgazdálkodási és Pénzügyi Bizottsága |
| **Várható eredményhirdetés:** 2017. november 9.  **A pályázati eljárás nyelve:** magyar |

A pályázat jellege: nyilvános kétfordulós pályázat

I. forduló: pályázat benyújtás

II. forduló: versenytárgyalás

A versenyeztetési eljárás második fordulójában az érvényes ajánlatot benyújtó pályázók vehetnek részt. Az eljárást a kiíró elektronikus úton bonyolítja le, amely lebonyolításának módjáról, idejéről és egyes további feltételeiről a meghívóban tájékoztatja az érvényes pályázatot benyújtókat. A versenytárgyaláson a licitlépcső 1.000.000 Ft.

**3. A pályázattal érintett ingatlanok:**

**Cím:** **Budapest VIII. kerület, Balassa u. 7.**

**Helyrajzi száma**: 36189

**Megnevezése**: kivett beépítetlen terület

**Telek alapterülete:** 805 m2

**Közmű ellátottsága:** közművek nélkül

**Terhei**: a Magyar Államnak és Budapest Főváros Önkormányzatának elővásárlási joga van; az ingatlan egyebekben per-, teher- és igénymentes.

valamint

**Cím:** **Budapest VIII. kerület, Balassa u. 9.**

**Helyrajzi száma**: 36188

**Megnevezése**: kivett beépítetlen terület

**Telek alapterülete:** 730 m2

**Közmű ellátottsága:** közművek nélkül

**Terhei**: a Magyar Államnak és Budapest Főváros Önkormányzatának elővásárlási joga van; az ingatlan egyebekben per-, teher- és igénymentes.

Kiíró felhívja a figyelmet, hogy

* a nemzeti vagyonról szóló 2011. évi CXCVI törvény 14. § (2) bekezdése alapján a Magyar Államot minden elővásárlási jog jogosultat megelőző elővásárlási jog illeti meg. Az elővásárlási jog gyakorlására a Magyar Állam részére fennálló határidő az elővásárlási jog gyakorlására felhívó értesítés postára adásának napjától számított 35 nap.
* az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. tv. 39. § (2) bekezdése alapján a Budapest Fővárosi Önkormányzatnak elővásárlási joga van.

**4. Az adásvételi szerződés megkötésével a vevőt terhelő kötelezettségek:**

A vevő vállalja, hogy

a) a telekingatlanok birtokbaadásától számított 2 éven belül jogerős építési engedélyt szerez,

b) a jogerős építési engedély megszerzésétől számított 5 éven belül jogerős használatbavételi engedélyt szerez,

c) a jogerős építési engedély megszerzésének 60 napot meghaladó késedelme esetén a kötbér összege 15.000.000,- Ft;

a jogerős használatbavételi engedély megszerzésének 60 napot meghaladó késedelme esetén a kötbér összege 7.500.000,- Ft.

A garanciaszerződés 60 napnál kevesebb késedelem esetén időarányosan lehívható. Az előzőeken túl felmerülő késedelem vagy nem teljesítés esetén vevő által fizetendő napi kötbér mértéke 30.000,- Ft.

**A pályázat részletes feltételeit a pályázati dokumentáció tartalmazza. A felhívás teljes szövege a** [**www.jgk.hu**](http://www.jgk.hu) **weboldalon megtalálható**

Józsefvárosi Önkormányzat képviseletében

Józsefvárosi Gazdálkodási Központ Zrt.

Bozsik István Péter sk.

vagyongazdálkodási igazgató